recursal/SuperWikiNEXT-32B huggingface dataset:
Bu atamaning boshqa maʼnolari ham mavjud. Qarang: Avstriya-italiya urushi (maʼnolari).

**Avstriya-italiya urushi** (1866) – Italiyaning Avstriya hukmronligiga qarshi milliy ozodlik urushi. Bu vaqtda Italiyada birlash-tiruvchilik harakati yana kuchaygan va Italiya asosan birlashgan edi. Lekin avstriyaliklar qoʻl ostidagi Venesiya viloyati va Papa hokimiyatiga qarashli Rim hali ozod etilmagan, birlashti-rilmagan edi. Italiyaning birlashgan qismida hukmron boʻlib olgan Savoyya sulolasiga mansub Sardiniya qirolligi (Pemont) Italiyani batamom birlashtirish maqsadida xalq ommasining vatan-parvarlik hissiyotidan va Prussiyaning Avstriyaga qarshi kurashidan foydalanishga intildi. 1866-yil 8-aprelda Italiya va Prussiya oʻrtasida yashirin bitim im-zolandi. Prussiya 16-iyunda Avstriyaga qarshi urush boshlagandan soʻng 20-iyunda Italiya qoʻshinlari Venesiya hududiga bo-stirib kirdi. Garibaldi koʻngillilari Triyest, Trentino va Janubiy Tirolni ozod etdi. Avstriya-Prussiya urushida Av-striyaning zarbaga uchrashi tufayli Ita-liya uchun qulay vaziyat vujudga keldi. Lekin dengizda Italiya floti talafot kurdi. Buning ustiga Prussiya Italiyaning roziligini olmay, Fransiya vosi-tachiligida 26-iyulda Avstriya bilan yarash bitimi imzoladi. Fransiya va Prussiya taklif etgan shartlar asosida Sardiniya qirolligi bilan Avstriya urtasida 10-avgustda yarash bitimi, 3-oktabrda esa Venada sulh shartnomasi imzolandi; Avstriya Venesiyadan voz kechdi. Venesiya Italiya tar-kibiga kiritildi. Ammo Triyest, Tren-tino va Janubiy Tirol yana Avstriya qoʻlida qoldi. Italiyaning birlashishi 1870-yilga borib tugʻallangan.

Manbalar
--------

1. ↑  "Avstriya-Italiya urushi (1866)" *OʻzME*. A-harfi Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Rektifikatsiya** (lotincha: *rectus* — „oddiy") — suyuq aralashma komponentlarini rektifikatsion kolonnalarda haydash usulida ajratish. Rektifikatsiya muvozanatda boʻlmagan (suyuq va bugʻ) fazalar orasida issiklik va moddalarning diffuzion almashinishiga asoslangan. Rektifikatsiya qaynash tralari yaqin boʻlgan suyukliklar aralashmalarini ajratish zaruriyati boʻlganda qoʻllanadi. Rektifikatsion kolonnada koʻp toʻsikdar boʻlib, unda suyuq aralashma bugʻlari kondensatlanadi va pastdan chiqayotgan bugʻning yangi qismi koʻp marta uchrashadi. Kolonna qarshi oqim prinsipida ishlaydi. Yuqoriga koʻtarilayotgan bugʻ uchuvchi komponent bilan uzluksiz boyib turadi. Bunda bugʻ qaynash temperaturasi past boʻlgan komponent bilan boyib, uning qaynash temperaturasi pasayib boradi. Suyuqlik esa qaynash temperaturasi yuqori boʻlgan komponentlar bilan boyib, uning kaynash temperaturasi yuqorilashaveradi. Bu jarayon to muvozanat holat bunyod boʻlguncha davom etadi, lekin kolonnadan sovitkichlar sistemasi orqali bugʻ fazasi kondensatlab ajratib olinishi bilan muvozanat yana buziladi va bu jarayon to toza komponentlar yoki kerakli komponentlar fraksiyasi toʻliq ajratib olingunicha uzluksiz davom etaveradi. Rektifikatsiya suyuq hamda suyultirilgan gaz aralashmalarini ajratish uchun qoʻllanadi. Rektifikatsiya jarayonining temperatura oraligʻi (diapazoni) nihoyatda keng: 1000° (toza Zn, Pb, Cd kabi metallarni ajratishda) va 0° (havo, vodorod izotoplari kabi gazlarni ajratishda). Rektifikatsiya jarayonining ishchi bosimi oʻnlab atmosferadan (etanpropilen aralashmasi uchun), to bir necha mm simob ustuni (yuqori yogʻ kislotalari rektifikatsiyasi) atrofida boʻladi. Davriy va uzluksiz rektifikatsiya mavjud. Davriy rektifikatsiyada barcha suyuqlik kolonna kubiga bir vaqtda solinadi. Rektifikatsiya jarayonida distillat ajratib turilsa, suyuklik tarkibida past trada qaynaydigan komponent kamayib boradi. Uzluksiz rektifikatsiyada sistemaga doimiy tarzda haydaluvchi suyuqlik qoʻshib boriladi. Rektifikatsiya kolonnalarining samaraligi, ularning uzunligi, diametri, suyuklik bilan bugʻ orasidagi kontakt vaqti bilan aniqlanadi.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Shubhakor shuur: bizni fitna nazariyalariga nima jalb qiladi (inglizcha: *Suspicious Minds: Why We Believe Conspiracy Theories*) - bu britaniyalik psixolog Rob Brothertonning ilmiy-ommabop kitobi  .

Muallif haqida
--------------

Rob *Brotherton* - olim va ilm-fan ommalashtiruvchisi, psixologiya ilmining g'ayrioddiy jihatlari izlanuvchisi. U fitna nazariyalari psixologiyasi bo'yicha dissertatsiya yozib, doktorlik darajasiga erishgan. London universitetining Anomal psixologiya tadqiqot bo‘limi xodimi sifatida u odamlar nima uchun g‘alati narsalarga ishonishlari haqida shuningdek, ilmiy bilimlarni tarqatish haqida ma’ruza o‘qiydi. Hozirda AQShning Nyu-York shahrida yashaydi va ishlaydi  .

Tarkibi
-------

Kitob muallifi turli fitna nazariyalarini muhokama qiladi. U nima uchun odamlar reallikning yashirin tomoni, maxfiy rejalari va yashirin operatsiyalari mavjudligiga ishonishlariga degan savolni o'rtaga tashlaydi. Bunga rasmiy ma'lumotlarga ishonmaydigan odamlar ishonishadi. Mazkur odamlar tufayli "haqiqatan ham" bo'lganligi haqida afsonalar tug'iladi: Gollivud kino pavilyonlarida oyga qo'nishni tasvirga olgani, genetik jihatdan o'zgartirilgan oziq-ovqat va 2001-yil 11sentabr voqealari haqida. Misr piramidalari, o'zga sayyoraliklar, reptiloidlar, siyosiy fitnalar va yangi dunyo tartibini muhokama qiladi.

1. ↑  „Роб Бразертон. Недоверчивые умы: чем нас привлекают теории заговоров". 1-dekabr 2021-yilda asl nusxadan arxivlandi. Qaraldi: 19-iyul 2022-yil.
2. ↑  „Роб Бразертон". 1-dekabr 2021-yilda asl nusxadan arxivlandi. Qaraldi: 1-dekabr 2021-yil.
**Baykal-amur magistrali**, BAM — Sharqiy Sibir va Uzok. Sharkdagi temir yoʻl; Rossiyani Tinch okean bilan bogʻlaydigan 2-magistral temir yoʻl (birinchisi Transsibir magistrali). Umumiy uz. 4300 km, Tayshetdan Sovetskaya Gavan aholi punktigacha davom etadi. BAMning Ust-Kut (Lena daryosi boʻyida) — Komsomolsk-Amur qismi (3105 km; 1974-yil qurilishi boshlanib, 1984-yilda poyezdlar qatnovi yoʻlga qoʻyilgan) 1989-yil foydalanishga topshirilgan. BAMning Tayshet — Ust-Kut va Komsomolsk-Amur — Sovetskaya Gavan qismlari 40-yillar oxiri — 50-yillar boshida qurilgan; BAM — Tinda, Izvestkovaya — Ural va Volochayevka — Komsomolsk temir yoʻl liniyalari orqali Transsibir temir yoʻl bilan tutashadi. 1981-yilda Baykal-Amur temir yoʻl (boshqarma) tashkil etilgan.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Qarluq** — Surxondaryo viloyati Oltinsoy tumanidagi qishloq, tuman markazi. Yaqin temir yoʻl stansiyasi — Shoʻrchi razʼyezdi (23 km). Q. dan Termizgacha 140 km. Aholisi 10 ming kishidan ziyod (2003). Aholisi va xoʻjaliklari Oltinsoy daryosidan suv oladi. Q. da "Sharob" aksiyadorlik jamiyati, qoʻshma, kichik korxonalar, Oltinsoy meva quritish zavodi, avtokorxona, paxta tozalash, gʻisht zdlari, MTP, sanoat korxonalari, qurilish tashkilotlari, savdo, madaniy va maishiy xizmat koʻrsatish shoxobchalari faoliyat koʻrsatadi. Umumiy taʼlim, musiqa maktablari, kasb-hunar kolleji, madaniyat uylari va klub muassasalari, markaziy kutubxona bor. Ashula va raqs dastasi, qoʻgʻirchoq teatri faoliyat koʻrsatadi. Stadion, sport zallari, futbol, voleybol, qoʻl toʻpi maydonlari mavjud. Markaziy kasalxona, kattalar va bolalar poliklinikalari, tumanlararo travmatologiya va ortopediya markazi ishlab turibdi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Volvokssimonlar** (Volvocophyceae) — yashil suv oʻtlari sinfi. Yakka hujayra (donaliyella, xlamidomonada) yoki koloniya (volvoks, pandorina, eudofina) boʻlib oʻsadi, oʻsuv davrida harakatchan. Hujayrasida kosasimon pirenoidli xloroplast, qizil "koʻzcha", qisqaruvchi vakuol, 2 (baʼzan 4,8) ta xivchin boʻladi. Yakka hujayra V. qattiq qobiqsiz. V. boʻyiga boʻlinish orqali, qobiqli V. zoosporalar hosil qilish orqali jinssiz koʻpayadi. Koloniya V.ning jinssiz koʻpayishi zoosporalarning koloniya ichida yana qoʻshilib, yangi koloniya hosil qilishi orqali sodir boʻladi. Jinsiy koʻpayish geologamiya, izogamiya, geterogamiya yoki oogamiya tarzida roʻy beradi. Asosan oqmaydigan chuchuk suvlarda, qisman tuproqda uchraydi. Qulay sharoitda juda tez koʻpayib suvning "gullashi"ga sabab boʻladi. Bir necha yuz turi maʼlum.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Bayhaqiy Zahiriddin Abulhasan Ali ibn Zayd** (1106, Sabzavor — 1174) — olim, tabib va shoir. 1142 — 54 yillarda Nishopurning bir necha masjidlarida mudarrislik qilgan. Chuqur bilimi va yuksak insoniy fazilatlari tufayli xalq hurmatini qozongan. B. arab va fors tilida 70 dan ortiq asar yozgan boʻlib, ulardan eng mashhurlari — "Kitob al-aruz" ("Aruz kitobi"), "Kitob azhor ashjor al-ashʼor" ("Sheʼriyat daraxtlari gullari haqida kitob"), "Kitob atimat al-marzo" ("Xastalar taomi haqida kitob"), "Kitob asomiy al-adviya va xavosiho va manofiʼiho" ("Doridarmonlar nomi, xususiyati va foydalari haqida kitob"), "Kitob fil-hisob" ("Hisob haqida kitob"), "Mashorib attajorib" ("Tajribalar manbai"), "Tarixi Bayhaq" ("Bayhaq viloyati tarixi"), "Tatimma "Sivon al-hikma" ("Hikmat javoni"ni toʻldiruvchi kitob"), "Javomiʼ ahkom an-nujum" ("Yulduzlar harakati qonuniyatlari") va b. Bulardan "Tatimma "Sivon al-hikma" Assijistoniyning "Sivon al-hikma" ("Hikmat javoni") nomli asarini toʻldiruvchi bir kitob boʻlib, oʻrta asrlarda islom olamida mashhur ensiklopedik asarlar sirasiga kiradi. Unda 10 — 12-asrlarda Yaqin va Oʻrta Sharq hamda Markaziy Osiyoda yashab ijod etgan 111 yirik allomaning tarjimai holi bilan bir qatorda tarixiy, joʻgʻrofiy va etnografik maʼlumotlar ham mavjud. "Tatimma "Sivon al-hikma", "Tarixi Bayhaq" va "Javomiʼ ahkom an-nujum" asarlarining qoʻlyozma nusxalari Oʻzbekiston Fanlar akademiyasi Sharqshunoslik institutida saqlanadi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
***Volvariella volvacea*** (**pichan qoʻziqorini** yoki **somon qoʻziqorini** sifatida ham tanilgan) butun Sharqiy va Janubi- Sharqiy Osiyo bo‘ylab yetishtiriladigan va Osiyo oshxonalarida keng ishlatiladigan isteʼmol qilish mumkin boʻlgan qoʻziqorin turi. Ularni yetishtiriladigan hududlarida yangi holatda topish mumkin, lekin boshqa joylarda koʻpincha konservalangan yoki quritilgan holda sotiladi. Dunyo boʻylab somon qoʻziqorinlari eng koʻp isteʼmol qilinadigan uchinchi qoʻziqorin turi hisoblanadi.

Kultivatsiya
------------

Somon qoʻziqorinlari guruch somoni ustida oʻstiriladi va koʻpincha xom holatda („poʻstlanmagan" deb nomlanadi) yig‘ib olinadi. Ular moslashuvchan va pishib yetilishi uchun toʻrt-besh kun kerak boʻladi. Yillik yogʻingarchilik koʻp boʻlgan subtropik iqlimlarda yaxshi o‘sadi.

Ozuqaviy qiymati
----------------

Bir stakan (182 g) somon qoʻziqorinlari 240 kilojoul (58 kilocalorie) energiya beradi. Tarkibida 27,7 mkg selen (RDA ning 50,36%), 699 mg natriy (46,60%), 2,6 mg temir (32,50%), 0,242 mg mis (26,89%), 69 mkg vitamin B 9 (foliy kislotasi) (17,25%), 111 mg fosfor (15,86%), 0,75 mg vitamin B 5 (pantotenik kislota) (15,00%), 6,97 g protein (13,94%), 4,5 g umumiy klechatka (11,84%) va 1,22 mg rux (11,09%) bor.

Identifikatsiya
---------------

Tugma bosqichida somon qoʻziqorinlari zaharli oʻlim qalpoqchalariga oʻxshaydi, lekin bir nechta mikologik xususiyatlar, shu jumladan pushti spora yo‘llari bilan ajralib turishi mumkin (oʻlim qalpoqlarining spora izlari oq). Ikki qoʻziqorinning tarqalishi har xil boʻlib, oʻlim qalpoqlari odatda somon qoʻziqorini oʻsadigan joylarda o‘smaydi, ammo Janubi-Sharqiy Osiyodan Kaliforniya va Avstraliyaga kelgan sayyohlar qo‘ziqorinlarni farqlay olmaganlari sababli zaharlangan.

Manbalar
--------

1. ↑  „Species Fungorum — GSD Species". *www.speciesfungorum.org*.
2. ↑  „Straw Mushrooms".
3. ↑  Chang, S. T.*. Tropical Mushrooms: Biological Nature and Cultivation Methods*. Chinese University Press, 9 January 1982. ISBN 9789622012646.
4. ↑  Hsiung, Deh-Ta*. The Chinese Kitchen*. London: Kyle Cathie Ltd. 2006 — 186–87 bet. ISBN 1-85626-702-4.
5. ↑  „Straw Mushroom facts and health benefits". *Health Benefits Times* (30-may 2019-yil). Qaraldi: 5-noyabr 2019-yil.
6. ↑  Money NP.*. Mr. Bloomfield's Orchard: The Mysterious World of Mushrooms, Molds, and Mycologists*. Oxford University Press, 2004 — 153 bet. ISBN 978-0-19-517158-7.
7. ↑  *Gardiner.* „Two die after eating death cap mushrooms". *The Sydney Morning Herald* (3-yanvar 2012-yil).
**Baydarka** — xipcha yengil qayiq. Eshkaklari ilgaksiz. Rul bilan boshqariladi, rul oyoqda buriladi. Sport B. si — yaxlit yogʻoch yoki plastmassa qoplamali, turist B.si — yogʻoch, metall yoki plastmassadan yigʻma qobirgʻali qilib yasalib, suv oʻtkazmaydigan material qoplangan boʻladi. Turist B.si yigʻma holda koʻpincha 2 ta qopga jo boʻlib, ogʻirligi 27 – 50 kg keladi. 180 – 350 kg gacha yuk koʻtara oladi. Tinch suvdagi poygaga moʻljallangan sport B.si yupqa fanerdan yasaladi. B. usti paluba bilan yopilib, 1, 2, 4 nafar eshkakchi uchun lyuklar ishlangan boʻladi. Bir eshkakchi uchun moʻljallangan B.ning uz. 5,2 m, kengligi 51 sm, ogʻirligi 12 kg; ikki eshkakchi uchun moʻljallangani — 6,5 m; 55 sm; 18 kg; toʻrt eshkakchi uchun moʻljallangani — 11 m; 60 sm; 30 kg. Sportchilar ikki kurakli eshkakni oqimga qarab oʻtirgan holda eshadilar (qarang Baydarka va kanoeda eshkak eshish). B.da poygalar erkaklar oʻrtasida 1936-yildan, ayollar oʻrtasida 1948-yildan olimpiya musobaqalari dasturiga kiritilgan.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Qarnob choʻli** — Zarafshon daryosi oʻrta oqimining chap sohilidagi toʻlqinsimon tekislik. Samarqand va Navoiy viloyatlari hududlarida. Gʻarbdan sharqqa 120 km ga choʻzilgan. Oʻrtacha eni 40–50 km. Oʻrtacha balandligi 300 m (markaziy qismida 350 m, sharqiy qismida 450 m).

Yer yuzasi tekislik. Janubiy sharqsan shimoli-gʻarbga bir necha qator tepalar choʻzilgan. Ular bir biridan quruq soylar bilan ajralgan. Qator tepalar shimolida Ziyovuddin va Zirabuloq togʻlariga tutashadi. Choʻl gʻarb tomon pasayib Toshloqqum va Uchqum choʻllariga qoʻshilib ketadi. Iqlimi quruq va keskin kontinental. Oʻrtacha yillik temperatura 16°. Yanvar oyining oʻrtacha temperaturasi —15°, —20°. Iyul oyida 40—45° ga yetadi. Yillik yogʻin oʻrtacha 165 mm. Q v.da och tusli boʻz, boʻzqoʻngʻir tusli taqir, shoʻrxok, qum va qumoq tuproqlar keng tarqalgan. Oʻsimliklardan qumli va qumoq yerlarda shuvoq, selin, oq saksovul kabi galofitlar oʻsadi, taqirlarda siyrak shoʻralar uchraydi. Bahorda choʻlni efemerlar qoplab oladi. Qarnob choʻlidan yil davomida qorakoʻl qoʻylarni boqish uchun yaylov sifatida foydalaniladi. Tabiiy yaylovlarda pichanning oʻrtacha hosildorligini oshirish uchun 10,5 ming ga maydonda saksovulzordan iborat sunʼiy yaylovlar vujudga kelgan.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Qarobosh ota ziyoratgohi** — Andijon viloyatining Bo‘taqora qishlog‘ida joylashgan ziyoratgohdir.

Tarixi
------

Qarobosh ota ziyoratgohi Andijon viloyatining Bo‘taqora qishlog‘ida joylashgan va Ofoq hoji xazratlarining mudiralaridan biri Qarobosh ota ziyoratgohi bilan atalgan. Bo‘taqora qishlog‘ ariqlaridan oqib kelayotgan suvlar Qarobosh ota nomi bilan ataladi. Qarobosh ota ziyoratgohida 2 juft shifobaxsh bulq mavjud. Buloq nomlari Katta buloq va Qizilbuloq deb nomlangan. Qarobosh ota buloq janubidagi qarbiston qayta tiklanib uyning yonida kavlangan yertoʻla bilan va 60-yillarda bu ziyoratgoh Qarobosh ota tomonidan Sayyid Hasan ibn Mahmud ibn Mahmud al-Buxoriyga tegishli XIV-asrga tegishli bir qancha tarixiy qabr toshlari topilib Qabr gʻorida saqlanib kelgan. Hozirda ushu qabr toshi Andijon oʻlkashunoslik muzeyida saqlanib keladi.

> Qabrtosh yuzasiga xattotlik sanʼati, sulh xati yuzuvi bitilgan:
> 
> 
> * Ushbu qabr sohibi.
> * Yorugʻ va mashhur sayyidlar ulugʻi, imomlar aʼlosi.
> * Barcha fanlardan habardor, maqtovga loyiq, daxo xizmatlar va yaxshiliklar sohibi.
> * Faxrli insonlar jamoasida peshqadam va oʻzini bosiqligi bi­lan tanilgan sadoqatli.
> * Mustafo (alayxissalom) va xazrati Murtazo avlodi soʻzi va ish­lari bilan kishlarni gʻaflatidan uygʻotuvchi.
> * Mazmunli so‘zi va jismi, ishlari bilan mashoyixlar shayxi.
> * Pokiza musulmon Sayyid Xasan ibn Maxmud ibn Muxammad al-Buxoriy. Allox u kishini yaxshilar qatorida yodlasin, oʻz raxmatiga olsin.
> * Yoʻli va qudrati oxirlab, 19 safar oyida kechasi.
> * 712-yili ul maktovli zot Allox bergan umrining 57-yilida belgilangan muddatdan oʻtib,
> 
> 
> boʻldi.
> 
> 
> * Safar 712 xijriy 6-aprel 1312-yil.(M.Abduraxmonov tarjimasi)
> 
> 
> 

Qoʻqon xonligi arxiviga doir xujjatlarda Boʻtaqora tumani qishlogʻidagi maydonlari Mavlono Mir Abdurahimga (1813-yilda vafot etgan) berilgan.
Andijon tumanining Eram tepa,Yalpok tepa,Katta guzar,Devatepa,Munchowtepa singari arxeologik yodgorliklar va Xalpa xoji,Qodirbek xoji,Matqosim xalpa nomi bilan ataluvchi meʼmoriy obidalar shuningdek oʻndan ortiq mukaddas ziyoratgoh va qadamjolari mavjud. Xususan, Boʻtaqora qishlogʻida Qarobosh ota qabristoniga oʻrta asrlarda yashab oʻtgan allomalar dafn etilgan.

Manbalar
--------

1. ↑  „ISLOMIY QADAMJOLAR".  Uzbekistan.travel. Qaraldi: 28-iyun 2023-yil.
2. ↑  *Oʻzbekiston ziyoratgohlari va qadamjolari: Andijon va Namangan viloyati (2-kitob)*, Turon zamin ziyo 2014-yil — 69 bet. ISBN 978-9943-335-74-5. 28-iyun 2023-yilda qaraldi.
Baqiroq qurbaqa

**Baqiroq qurbaqa**, yoki qichqiradigan **qurbaqa** (lotincha: *Rana clamitans* Rana clamitans) — haqiqiy qurbaqalar turi.

Baqiroq qurbaqaning maydoni - bu har qanday sayoz toza suv - koʻllar, botqoqliklar, koʻlmaklar, Shimoliy Amerikaning sharqiy qismidagi daryolar , daryolar. Shimolda, diapazoni Kanadaning janubi -sharqida 46-47 ° shimoliy kenglikgacha, gʻarbda - Missisipi daryosi havzasidan Buyuk tekisliklar bilan chegaralargacha, janubda - Texasdan Floridagacha boʻlgan Meksika koʻrfazining qirgʻoqlarigacha (Florida yarim orolidan tashqari). 

Baqaning oʻlchami 5-7 sm (baʻzan 10 sm gacha), jigarrang tanasi bilan, boshi koʻpincha yashil boʻlib, aprel - avgust oylarida koʻpayadi. Bir vaqtning oʻzida 1000 dan 7000 gacha tuxum qoʻyiladi va urugʻlantiriladi. It baliqlari yashil rangga ega zaytun rangida koʻrinadi. Erkaklar bir yil ichida jinsiy etuk boʻlishadi, urgʻochilar - 2-3 yil ichida. Ayollar erkaklarnikidan kattaroq boʻladi.

Ular janubiy ("bronza", *Rana clamitans clamitans*) va shimoliy turlarga (*Rana clamitans* melanota) bo'linadi. Qichqiroq qurbaqa buqaga oʻxshaydi (*Rana catesbeiana*), lekin kichikroq. Bundan tashqari, buqa qurbaqasidan farqli oʻlaroq, bel-biqin burmalari mavjud.

Tur *Lithobates kichik* jinsiga tegishli boʻlib, Lithobates clamitans -sinonimiga ega. 21-asrda subgenus baʻzan alohida turga kiritildi.

Galereya
--------

* 
* 
*

Eslatmalar
----------

1. 1 2  Ананьева Н.Б. Боркин Л.Я. Даревский И.С. Орлов Н.Л.*. Пятиязычный словарь названий животных. Амфибии и рептилии*. М.: Русский язык, 1988. ISBN 5-200-00232-X.
2. ↑  Систематика БВИ. Род Rana
3. ↑  Обзор видов лягушек из рода Rana
4. ↑  Таксон *Frost (2006)*

Havolalar
---------

* ARMI: Yashil qurbaqa(Inglizcha) 2008-yil 10-noyabrda olingan.
* IUCN Qizil ro'yxati xavf ostidagi turlar. Ra'no clamitans(Inglizcha) 2008-yil 10-noyabrda olingan.
Kerakli masalliqlar
-------------------

6 kishilik masalliqlar: 

1.Buzoq yoki qo‘yning son iligi 500 gramm

2. 150 gramm qovurilgan piyoz

3. 2 osh qoshiq Ummon limoni

4. 3-4 ta o'rtacha kartoshka

5. 5 ta pomidor

6. Kartoshkani qovurish uchun ikki osh qoshiq yog‘

7. Baqlajon

8. Yetarli miqdorda tuz va murch va ozgina zira.

Tayyorlanishi:
--------------

Go‘shtni yuvgandan so‘ng, uni maydalab, piyoz bilan qovuring va kartoshka qo‘shing va go'sht bilan yaxshilab qovuring. Bu pishirish vaqtida kartoshkaning ezilishining oldini oladi. Tomat pastasini qo‘shing va yana bir oz qovuring. Keyin unga tuz, murch, ummon limoni va suv qo‘shing va uni past olovda qovurib oling.

Qovurilish vaqtida qozonga xohlagancha dolchin va za'faron qo'shishingiz, kartoshkani bo‘laklarga bo'lib qovurishingiz va qovurayotganda aralashtirishingiz mumkin. Keyin esa uni qovurilgan baqlajon ustiga solamiz. Shuningdek,ustini bezash uchun sariyog‘dan foydalanishingiz mumkin.

Manba
-----

  

https://bilboard24.ir/%D8%BA%D8%B0%D8%A7%DB%8C-%D9%85%D9%84%DB%8C-%D9%87%D8%B1-%DA%A9%D8%B4%D9%88%D8%B1-%D8%B1%D8%A7-%D8%A8%D8%B4%D9%86%D8%A7%D8%B3%DB%8C%D9%85/

غذای ملی هر کشور را بشناسیم
**Qaroqchitogʻ** — Nurota togʻlarining jan.tarmoqlaridan biri. Janubiy sharqdan shimoli-gʻarbga 40 km ga choʻzilgan. Eni 10–15 km. Oʻrtacha balandligi 700–800 m, eng baland joyi 1103 m. Janubiy dan Zarafshon daresi, shimolidan Sangzor — Nurota botigʻi bilan chegaradosh. Shimoli-gʻarbda Oqtov, janubi-sharqda Gʻubdin togʻlaridan Zarafshon daryosining oʻng irmoqlari bilan ajralgan. Uning shimoliy gʻarbiy qismida Zarafshon daryosining oʻng irmoqlaridan biri Sagʻanaq koʻndalang kesib oʻtgan. Yon bagʻirlari koʻplab quruq soy va jarliklar bilan kesilgan. Paleozoy davri slanets, qumtoshlaridan tashkil topgan antiklinal strukturadir. Iqlimi kontinental. Boʻz tuproklarda dasht oʻsimliklari tarqalgan.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Sandiq** — roʻzgʻor buyumi; ichida uy anjomlari, kiyimkechak, zebziynat buyumlari va boshqa saqlanadi. Asosan, yogʻochdan, shuningdek, temir va boshqalardan ham tayyorlanadi. Shakli toʻrtburchak, usti qopqoqli boʻlib, zulfin hamda ushlab koʻtarish uchun ikki yoniga halqa oʻrnatiladi, yerdan koʻtarilib turishi uchun osti (4 burchagi)ga poya qoqiladi. S.ning old, orqa va ostki taxtalari birbiriga qoʻshib mixlanadi, yuzasi pardozlanadi, burchaklari jilvir bilan sillik,lanadi, soʻng old tomoni (beti)ga guli chizib olinadi, shu chiziqlarga tunuka oʻlchab qoqiladi, soʻngra har xil ranglarda boʻyaladi, hoshiyalariga chakich chekib gullar ham tushiriladi. Qoʻchqorak, shash, nayzali, bodomcha va boshqa naqsh mujassamotli S. amaliy sanʼatning yuksak namunasi hisoblanadi. Qadimda hayvon terisidan, yogʻoch oʻymakorligi, naqqoshlik va boʻyama tunuka bilan krplab bezatilgan yogʻoch S.lar ham tayyorlangan. Oʻrta Osiyoning Buxoro, Xorazm va boshqa shaharlaridagi bozorlarda maxsus sandiqsozlik rastalari boʻlib, ularda S.ning turli namunalari yasalib sotilgan.

S.ning kichik hajmli turi quti deb ataladi. Hozirda yogʻochdan mebel — S. ham tayyorlanadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**North Sioux City** (talaffuzi: *Nous Siu Siti*) — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 3 042 kishini tashkil qilgan.

Geografiyasi
------------

North Sioux City 42°31′52″N 96°29′44″W﻿ / ﻿42.53111°N 96.49556°W﻿ / 42.53111; -96.49556GO (42,530999, −96,495494) koordinatalarda joylashgan.

Qoʻshma Shtatlar aholini roʻyxatga olish byurosiga koʻra, shaharning umumiy maydoni 2.29 kvadrat mil (5.93 km2) tashkil qiladi, shundan 2.26 kvadrat mil (5.85 km2) quruqlik va 0.03 kvadrat mil (0.08 km2) suvdan iborat.

Demografiyasi
-------------

| Aholi o‘sish tarixi |
| --- |
| Yil | Aholi |  | %± |
| **1960** | 736 |  | — |
| **1970** | 860 |  | 168% |
| **1980** | 1 992 |  | 1 316% |
| **1990** | 2 019 |  | 14% |
| **2000** | 2 288 |  | 133% |
| **2010** | 2 530 |  | 106% |
| **2020** | 3 042 |  | 202% |
| AQSh aholisini ro'yxatga olish |

2010-yilgi aholini roʻyxatga olishda shaharda 2 530 kishi, 1 073 xonadon va 679 oila istiqomat qilgan. Shaharning irqiy tarkibi 93,5% oq tanlilar, 0,6% afroamerikaliklar, 1,3% tubjoy amerikaliklar, 0,6% osiyoliklar, 0,1% Tinch okeani orollari, 1,4% boshqa irqlar va 2,6% ikki yoki undan ortiq irqlardan iborat edi. Har qanday irqning ispan yoki lotin millatiga mansublari 3,8% ni tashkil qiladi.

Shaharda 1 073 ta xonadonning 31,5 foizida 18 yoshgacha bo‘lgan bolalari bor, 46,3 foizi er-xotinlar, 12 foizida eri bo‘lmagan ayollar, 4,9 foizida xotini bo‘lmagan erkaklar, 36,7 foizi oilasizlar edi. Uy xoʻjaliklarining 30,3 foizini bir kishi va 10,2 foizini 65 va undan katta yoshdagi bir kishi tashkil etdi.

Aholining oʻrtacha yoshi 37,4 yoshni tashkil etdi. Aholining 24,7 foizi 18 yoshgacha boʻlganlar; 7,7% 18 yoshdan 24 yoshgacha boʻlganlar; 27% 25 dan 44 gacha; 27,4% 45 dan 64 gacha; va 13,1% 65 va undan kattadir. Shaharning gender tarkibi 49% erkaklar va 51% ayollarni tashkil qiladi.

Oilaning oʻrtacha daromadi 39 333 dollarni, oilaning oʻrtacha daromadi esa 44 926 dollarni tashkil etdi. Erkaklar oʻrtacha daromadi 31 800 dollarni, ayollarniki esa 22 480 dollarni tashkil qilgan. Shaharning aholi jon boshiga daromadi 21 416 dollarni tashkil etdi. Oilalarning qariyb 5 foizi va aholining 5,7 foizi qashshoqlik chegarasidan past boʻlgan, shu jumladan 18 yoshgacha boʻlganlar 9,3 foizi va 65 va undan katta yoshdagilarning 3,7 foizi qashshoq hisoblanadi.

Manbalar
--------

1. ↑  „U.S. Census Bureau: North Sioux City city, South Dakota" (en). *www.census.gov*.  United States Census Bureau. Qaraldi: 6-may 2022-yil.
2. ↑  „US Gazetteer files: 2010, 2000, and 1990".  United States Census Bureau (12-fevral 2011-yil). Qaraldi: 23-aprel 2011-yil.
3. ↑  „US Gazetteer files 2010".  United States Census Bureau. 2-iyul 2012-yilda asl nusxadan arxivlandi. Qaraldi: 21-iyun 2012-yil.
4. ↑  „U.S. Census website".  United States Census Bureau. Qaraldi: 21-iyun 2012-yil.
**Daʼvoni taʼminlash** - sud yoki arbitraj chiqaradigan qaror ijrosining asosliligini taʼminlovchi choralarni koʻrish; daʼvogar manfaatlarini himoya qilishning kafolatlaridan biri. Oʻzbekiston Respublikasi FPKga binoan sud (sudya) ishda ishtirok etuvchi shaxslarning arizasiga koʻra yoki oʻz tashabbusi bilan D. t. choralarini koʻrishi mumkin. D. t. choralarini koʻrmaslik sud chiqargan hal qiluv qarorining ijrosini qiyinlashtirsa yoki uni bajarib boʻlmaydigan qilib qoʻysa, D. t.ga yoʻl qoʻyiladi. Quyidagilar D.t. choralari boʻlishi mumkin:1) javobgarga tegishli boʻlgan va uning oʻzida yoki boshqa shaxsda turgan mol-mulk yoxud pul summasini xatlash; 2) javobgarning muayyan harakatlarni amalga oshirishini taqiqlash; 3) boshqa shaxslarning javobgarga mol-mulk berishini yoki unga nisbatan boshqa majburiyatlarni bajarishini taqiqlash; 4) mol-mulkni xatlashdan chiqarish toʻgʻrisida daʼvo qoʻzgʻatilgan taqdirda, uni sotishni toʻxtatish; 5) agar qarzdor ijro hujjati yuzasidan daʼvo tartibida nizolashayotgan boʻlsa va bunday nizolashishga qonun hujjatlarida yoʻl qoʻyilsa, bu hujjat boʻyicha undiruvni toʻxtatish. Ish haqini, daromadni, pensiya va stipendiyani xatlash orqali D. t. ga yoʻl qoʻyilmaydi. Zarur hrllarda sud D. t. chorasining bir necha turini qoʻllashi mumkin, lekin umumiy summa daʼvo bahosidan oshib ketmasligi kerak. D. t. toʻgʻrisidagi ariza ishni koʻrayotgan sudya (sud) tomonidan tushgan kuniyoq javobgarni va ishda ishtirok etuvchi boshqa shaxslarni xabardor qilmagan holda hal etiladi (FPK, 248—258-moddalar).

Adabiyot
--------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Desensibilizatsiya** (de... va sensibilizatsiya) — organizmning yot (koʻpincha oqsil) moddalar (allergenlar), mikroblar va b.ga ortiq darajada sezgirligi (sensibilizatsiya)ni bartaraf qilish yoki kamaytirish. Organizmga unga yot boʻlgan oqsil yuborilganda maxsus modda — antitelo hosil boʻladi. Oqsil qayta yuborilganda antitelo u bilan oʻzaro taʼsirlashib zardob kasalligini yoki boshqa allergik kasalliklarni keltirib chiqarishi mumkin (qarang Allergiya). Gistamint karshi vositalar, oltingugurt preparatlari, pig rogen moddalar, aloe va b. desensibilizatsiyalovchi xususiyatga ega. Zardob preparatlari kayta yuborilganda, ular qoʻzgʻatadigan anafilaksiyaning oldini olishda D. allergik kasalliklarni da-volash usuli sifatida qoʻllaniladi.

Adabiyot
--------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Deshpande Tanda —** Hindistonning Karnataka shtati, Vijayapura tumanidagi Indi shahridagi Sindagi yo'lidagi aholi punkti. Deshpande Tanda ikki ajragan, Deshpande LT No. 1 va Deshpande LT No. 2,2 km oraliqda joylashgan. kilometr va 4 km mos ravishda Hindiston shahridan kilometr. Bu tandalar Goar Banjaras yoki Lambanilarning uy joyi bo'lib, bular jadval kastalari jamosidir. Bu yerdagi odamlar asosan qashshoqlik chegarasida va nisbatan kamroq savodli. Bu tandalar №1 palataga tegishli. Indi talukida 21 va xalq tomonidan saylangan Indi munitsipal korporatsiyasining a'zosi vakili. Ular, shuningdek, an'anaviy ravishda Naik va Karbhari deb nomlangan ikki kishi tomonidan boshqariladi. Har bir tanda Shri Sevaalaal Muhaaraaja va Shri Durgaa Devidan iborat Ibodatxonalarga ega. Har yili bu ibodatxonalarda ikki kun davomida qadimgi diniy marosimlar, madaniy dasturlar ko'plab o'yin kulgu va raqslar bilan birga katta puja o'tkaziladi.

Manbalar
--------

 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Категория:Персоналии по алфавиту
**Morarji Ranchhoji Desai** ( hindcha: *मोरारजी देसाई*1896- yil 29-fevral, Bhadeli, Valsad, Bombay prezidentligi, Britaniya Hindistoni hozirgi Gujarat ) - 10-aprel , 1995- yil, 4-apreldan 219 -martgacha, Hindiston Bosh vaziri. Mahatma Gandining hamrohi 10 yilni Britaniya qamoqxonalarida o'tkazgan. Muxolifat rahbari Indira Gandi bir kishilik kamerada edi. 1977 yilda u bosh vazir bo'ldi, lekin 1979 yilda iste'foga chiqdi.

Biografiya
----------

Morarji Ranchhoji Desai qishloq o‘qituvchisi oilasida tug‘ilgan. 1918 yildan Bombey mustamlaka ma'muriyatida lavozimlarda ishlagan. 1930 yilda u Mahatma Gandi harakatiga qo'shildi. Buning uchun Desai taxminan 10 yil qamoqda o'tirdi. 1959-1964, 1967-1969, 1977-1979 yillarda - Moliya vaziri, 1967-1969 yillarda - Bosh vazir o'rinbosari. 1966 yilda u INC partiyasining rahbari bo'lishga urinib ko'rdi.

Bosh vazir Indira Gandiga muxolifatga chiqib, 1969 yilda Janata partiyasini tuzdi. Siyosiy faoliyati uchun u 1975-1977 yillarda bir kishilik kamerada edi. Ozodlikka chiqqach, 1977 yilgi saylovlarda g‘alaba qozondi va bosh vazir bo‘ldi. 1979 yilda u partiyadagi bo'linish tufayli iste'foga chiqishga majbur bo'ldi, 1980 yilda u siyosiy faoliyatini to'xtatdi. 1995 yilda vafot etgan.

Ma'lumotlar
-----------

* U dunyodagi eng uzoq umr ko‘rgan davlat va hukumat rahbarlaridan biri edi.
* 1977 yilgi harbiy Tu-124 samolyoti halokatidan omon qolganlardan biri.

Adabiyot
--------

* *Морарджи Десаи (Люди и события)*.
**Carmel Myers** (talaffuzi: „Karmel Myers", 1899-yil 9-aprel — 1980-yil 9-noyabr) — ovozsiz filmda eng katta muvaffaqiyatlarga erishgan amerikalik aktrisalardir biri.

Yoshligi
--------

Myers San-Fransiskoda tugʻilgan, lekin Avstraliyada oʻsgan rus-yahudiy Isidor Myers va avstriyalik yahudiy Anna Jakobson Myersning qizi. Uning Sion ismli akasi bor edi va u rejissyor Mark Sandrich va fotograf Ruth Harriet Louisening amakivachchasi boʻlgan. Carmelning otasi ayollarning saylov huquqi, oʻlim jazosini bekor qilish va sionizm uchun kampaniyalarda faol ishtirok etgan. U ham taniqli olim edi. 1905-yilda oila Los-Anjelesga koʻchib oʻtdi.

Karyerasi
---------

### Ovozsiz kino va teatr

 1920-yil
Myers Nyu-York shahriga joʻnab ketdi va u yerda keyingi ikki yil davomida asosan teatrda rol oʻynadi. U Universal tomonidan imzolangan, vamp rollarida mashhur aktrisa sifatida paydo boʻlgan. Uning bu davrdagi eng mashhur filmi — uni vamp rolida koʻrsatmagan — ehtimol oʻsha paytda kamyob taniqli aktyor boʻlgan Rudolph Valentinoning qarshisida „*All Night"* romantik komediyasidir. U bilan birga *A Society Sensation* filmida ham ishlagan. 1924-yilga kelib Metro-Goldwyn-Mayer kompaniyasida ishladi va Adolph Menjou, Norma Shirer va Anna Q. Nilsson rollarini oʻynagan *"Broadway After Dark*" kabi filmlarni suratga oldi.

Shaxsiy hayot
-------------

 Myers tax. 1923-yil
Mayers 1919-yil 16-iyulda advokat va qoʻshiq yozuvchisi Isidor „IB" Kornblumga turmushga chiqdi. ular 1923-yilda ajrashishdi.

Myers va advokat Ralph H. Blum 1929-yil 9-iyunda turmush qurishdi va ularning uchta farzandi boʻlgan: yozuvchi Ralph H. Blum (1932-yilda tugʻilgan), Norse runes orqali fol ochish boʻyicha asarlari bilan tanilgan va ikki asrab olingan qiz, aktrisa va radio boshlovchisi Susan Adams Kennedy (1940-yilda tugʻilgan) va televizion prodyuser Mary Cossett (1941-yilda tugʻilgan). Myers va Blum Gloria Swansonning Sunset bulvaridagi uyini sotib olishdi.

1951-yil 30-oktabrda Myers Bruklinda Paramount Pictures direktori Alfred W. Schwalbergga turmushga chiqdi. Ular 1974-yilda vafotigacha turmushda boʻlishdi.

Oʻlimi
------

Myers 1980-yil 9-noyabrda Los-Anjeles tibbiyot markazida 81 yoshida yurak xurujidan vafot etdi. U Sharqiy Los-Anjelesdagi Tinchlik uyi qabristoniga ota-onasi yoniga dafn qilindi. Uning epitafida „L’Chaim" deb oʻqiladi, bu ingliz tilida „Hayotga" deb tarjima qilinadi.

Manbalar
--------

1. ↑  Carmel Myers biography, filmography Wayback Machine saytida arxivlandi (2008-07-29). at Starpulse
2. ↑  *Greenberg.* „Carmel Myers: 1900-1980". *Encyclopedia*.  Jewish Women's Archive. 11-noyabr 2014-yilda asl nusxadan arxivlandi. Qaraldi: 14-mart 2021-yil.
3. ↑  *Oliver, Myrna*. „I.B. Kornblum, 101; Composer, Lawyer and Union Organizer". *Los Angeles Times* (14-noyabr 1996-yil).
**Bonus** (lot. bonus — yaxshi, marhamatli) — sotuvchi va haridor oʻrtasida alohida kelishuv yoki sotish shartnomasiga asosan sotuvchi tomonidan haridorga beriladigan yengillik; odatdagi toʻlanadigan maoshga qoʻshimcha mukofot; narxning oʻsishi munosabati bilan asosiy ish haqiga qoʻshilgan qoʻshima haq; tovarning sifati uchun qoʻshimcha mukofot; aksiyalar shaklidagi qoʻshimcha toʻlovlar; koʻrsatilgan vositachilik xizmati uchun toʻlanadigan qoʻshimcha haq ham B. deb yuritiladi. Amaliyotda tovar vositachi (komissioner) ixtiyoridan tashqari sotilmay qolsa, unga harajatlarini qoplash uchun B. toʻlanadi va uning miqdori kelishuvga asosan belgilanadi.

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Laura Dianne Vandervoort** (inglizcha: *Laura Dianne Vandervoort*, tugʻ. 1984-yil 22-sentyabr, Toronto, Kanada) — kanadalik aktrisa.

Biografiya
----------

Laura Vandervoort bolaligida turli sport turlarini yaxshi koʻrardi — futbol, basketbol, tennis, gimnastika, beysbol va 16 yoshida karate boʻyicha qora kamarga ega boʻlgan.

Martaba
-------

U 13 yoshida oʻynashni boshlagan. Telekoʻrsatuvlardagi bir nechta kichik chiqishlardan soʻng, Laura Kanada bolalar serialida rol oʻynadi „Siz qorongʻulikdan qoʻrqasizmi?"" deb nomlangan. Rol unchalik katta emas edi, atigi 3 ta epizod, lekin Laura uchun bu juda katta sovgʻa edi.

Bir qator reklama roliklari, turli teleseriallar va Disney filmlarida bir martalik chiqishlardan soʻng, oʻn toʻqqiz yoshli Laura toʻrt yil davomida efirga uzatilgan „Supernova" serialida Sadi Xarrisonning bosh rolini oʻynadi.

Kelajakda Laura Vandervoort filmlardan koʻra koʻproq televizorda paydo boʻladi. Uning eʼtiborga molik rollaridan biri „Smallville sirlari" serialidagi Supermenning singlisi Kriptoniyalik Karaning rolidir.

Smallville filmidan keyin Laura „Jannatga xush kelibsiz" filmida suratga tushdi. Ushbu rasmda Vandervoort Kris Karmak (Yolgʻiz yuraklar) va Marsha Tomason (Las-Vegas, Yoʻqolgan) bilan ishlaydi. Suratga olish jarayoni tugagandan soʻng darhol Laura mustaqil loyiha bilan shugʻullanadi, unda u bilan birga Maykl Ironsayd va Kori Sevier kabi kanadalik yulduzlar paydo boʻladi.

2009-yilda Laura 1983-yilgi xuddi shu nomdagi seriyaning remeyki boʻlgan ABC V seriyasida rol oʻynadi.

2014-yildan 2016-yilgacha u „Tishlagan" teleserialida rol oʻynagan.

Hozirda Los-Anjelesda, Kaliforniyada istiqomat qiladi.

Manbalar
--------

1. ↑  „Laura Vandervoort" (en).  TV Guide. Qaraldi: 13-iyul 2017-yil.
2. 1 2 3 4  „Laura Vandervoort – The Bees Knees".  This Needs to Stop (25-iyul 2011-yil). 7-avgust 2017-yilda asl nusxadan arxivlandi. Qaraldi: 14-avgust 2022-yil.
3. 1 2  *Matt Mitovich*. „Smallville's Supergirl Returns! (But She's Feeling Not-So-Super)" (en). *TV Guide* (6-noyabr 2008-yil). Qaraldi: 13-iyul 2017-yil.
4. 1 2 3 4  *Ilana Rapp.* „Actress Laura Vandervoort Talks About Being Starstruck" (en).  The Huffington Post (29-may 2013-yil). Qaraldi: 13-iyul 2017-yil.
5. ↑  *Natalie Abrams*. „Supergirl Laura Vandervoort Returns to Smallville" (en). *TV Guide* (13-iyul 2010-yil). Qaraldi: 13-iyul 2017-yil.
6. ↑  „Laura Vandervoort Gets BITTEN: Canadian-Born Actress to Star in New Space Original Series – Bell Media" (en).  Bell Media (9-mart 2013-yil). Qaraldi: 13-iyul 2017-yil.
7. ↑  *Prudom, Laura*. „Syfy Acquires ʻBitten’ for Season 2" (en). *Variety* (30-may 2014-yil). Qaraldi: 13-iyul 2017-yil.
8. ↑  *Matt Webb Mitovich.* „Syfy Sets Return Dates for Lost Girl, Being Human, Plus the Premieres of Helix and Bitten".  TVLine (22-noyabr 2013-yil). Qaraldi: 13-iyul 2017-yil.
9. ↑  „An All-New Me in My Place— with a Good Hockey Joke!" (en). *Esquire* (21-may 2012-yil). Qaraldi: 13-iyul 2017-yil.
**Ibrohim ibn Ahmad ibn Muhammad ibn Ali ibn Ato al-Falxoriy, al-Marvaziy, ash-Shahid** — „Zayn al-islom ash-shahid" („Islomning shahid ketgan ziynati") laqabi bilan tanilgan. Kelib chiqishi Marv ahliga borib taqalgan. Ilm, fazl, fatvo va taqvo ahlidan bo‘lgan. Marvdagi Tamimiya madrasasida al-Vohidiyning „al-Vasit" („O‘rtacha") kitobidan hadis tinglagan. Shuningdek, yana al-Vohidiyning „Tirozu-l-mag‘oziy" („Maʼnolar tizimi") kitobini tinglagan. U ulamolardan, undan esa boshqalar rivoyat qilganlar. Al-Marvaziy milodiy 1158-yil (hijriy 536-yil) Xorazmshoh fitnasida o‘ldirilgan.

Manbalar
--------

1. ↑  Z. Munavvarov va boshqalar*. Ренессанс олимлари қомуси* (oʻzbekcha, inglizcha va arabcha), 2021-yil — 88 bet. ISBN 978-9943-7557-7-2.

  

|  |  |
| --- | --- |
|  | Ushbu maqolada Renessans olimlari qomusi maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Baynalmilal jangchi haykali** — Izhevsk shahrida, shaharning Bolalar va oʻsmirlar ijod saroyi maydonida oʻrnatilgan. Saroy Oktabr tumanidagi Militsionnaya va Kirov koʻchalari kesishmasi yaqinida joylashgan. U dunyoning „qaynoq nuqtalarida" vafot etgan Udmurtiya fuqarolari xotirasiga bagʻishlangan.

Tarixi
------

Bronzadan yasalgan 2 metrlik haykal askarning tosh ustida oʻtirgan, qoʻlida avtomat qurol tutgan aksini mujassamlashtirgan. Haykal yonida ikkita peshtaxta oʻrnatilgan boʻlib, lavhalarda turli qaynoq nuqtalarda halok boʻlgan Udmurtiya fuqarolarining nomlari bitilgan. Ular soʻnggi oʻn yilliklardagi urushlar qurbonlaridir. Yodgorlik muallifi haykaltarosh Vladimir Kurochkin. Keyinchalik yodgorlik yonida BTR-60 harbiy transporti ham oʻrnatildi.

Taʼkidlash kerak, ilgari ushbu haykal oʻrnida baynalmilalchilar xotirasiga atalgan boshqa bir mavhum yodgorlik oʻrnatilgan boʻlib, u faxriylarga yoqmagan va natijada olib tashlangan. Yangi haykal 2009-yil 12-fevralda Sovet qoʻshinlarining Afgʻonistondan olib chiqib ketilganining 20-yilligi munosabati bilan oʻrnatilgan. Atrofdagi hududlar obodonlashtirilgach, 2010-yil 15-sentabrda baynalmilalchi askarning yangi haykali tantanali ravishda ochilgan. Yodgorlikning ochilish marosimida qurol-yarogʻ konstruktori M. T. Kalshnikov, Udmurtiya hukumati raisi Yu. S. Pitkevich, V. V. Balakin, shuningdek, faxriylar va jamoat tashkilotlari vakillari ishtirok etdi. Yodgorlik Ijevsk va Udmurt yeparxiyasining ruhoniylari tomonidan muqaddaslashtirilgan, shundan soʻng 251 ta sham yoqilgan. Yodgorlik poyiga esdalik gulchambarlari va gullar qoʻyilgan.

Yodgorlik yaqinida atrofni tozalash va haykalni yuvish maqsadida shanbaliklar tashkil etiladi. Uning atrofida baynalmilalchilarni xotirlash kunlari oʻtkazib turiladi.

Manbalar
--------

1. ↑  „Памятники" (ru).  Владимир Курочкин. 21-sentabr 2013-yilda asl nusxadan arxivlandi. Qaraldi: 19-may 2013-yil.
2. ↑  
„В Ижевске умоют афганцев" (ru).  «В Ижевске» (14-oktabr 2011-yil). 23-may 2013-yilda asl nusxadan arxivlandi. Qaraldi: 19-may 2013-yil.
3. ↑  „День памяти воинов-интернационалистов отметили в Удмуртии" (ru).  Известия Удмуртской Республики (15-fevral 2013-yil). 4-mart 2016-yilda asl nusxadan arxivlandi. Qaraldi: 19-may 2013-yil.

Havolalar
---------

* „В Ижевске официально открыт и освящен мемориал в честь воинов-афганцев" (ru).  Ижевская и Удмуртская Епархия (15-sentabr 2010-yil). 16-iyun 2013-yilda asl nusxadan arxivlandi. Qaraldi: 19-may 2013-yil.



* „Памятник воинам-интернационалистам в Ижевске" (ru).  Афган 1979-1989 (20-may 2012-yil). 23-may 2013-yilda asl nusxadan arxivlandi. Qaraldi: 19-may 2013-yil.
**Bayonqulixon (Buyonqulixon) Surgʻatu oʻgʻli** — Chigʻatoy ulusi xoni. Chigʻatoylardan. Duvaxonning nabirasi. Davlat ishlarini aslida uning nomidan 1346-yilda Chigʻatoy ulusini oʻz nazoratiga olgan qoraunaslar (nekuderiylar)dan boʻlgan amir Qozagʻon boshqargan. Amalda Bayonqulixon Qozagʻonning qoʻgʻirchogʻi edi. 1358-yil qishida Qazagʻon fitnachilar tomonidan oʻldirilgach, uning oʻgʻli amir Abdulloh Bayonqulixonga qarshi Hisor hokimi Bayon Sulduz va Kesh (Shahrisabz) hokimi Hoji Barlos bilan birgalikda bosh koʻtargan. Samarqandga yaqin yerda boʻlgan jangda Bayonqulixon qoʻlga olinib, qatl qilingan.
Moʻgʻullar, Movarounnahr hamda Yettisuvni egallashidan oldin, asosan, shomonlik diniga eʼtiqod qilishgan. Biroq, XIV asrda Markaziy Osiyodagi moʻgʻullar koʻpchilik islomni qabul qilgan. Bayonqulixon musulmon va xurosonlik shayx Sayfiddin Boxarziyning sodiq yordamchisi edi. Shuning uchun u shayx qabri qarshisiga dafn etilgan. Maqbara 1358-yildan beri Bayonqulixon qabrining tepasida joylashgan.
1357 (758)-yilda Shahrisabzda zarb etilgan dinorlarda *«Bayanquli bahodirxon eng buyuk sultondir. Alloh uning hukmronligini uzoq qilsin»* degan soʻzlar yozilgani uning taqvodor inson boʻlganligidan dalolat beradi.

Qoʻshimcha maʼlumot
-------------------

* Bayonqulixon maqbarasi

Adabiyotlar
-----------

* OʻzME. Birinchi jild. Toshkent, 2000-yil
* Manz, Beatrice Forbes, *The Rise and Rule of Tamerlane*. Cambridge University Press, 1989, ISBN|0-521-34595-2.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Badiiy koʻrgazmalar direksiyasi**, Badiiy koʻrgazmalar va panoramalar direksiyasi – muzey maqomiga ega boʻlgan mustaqil ijodiy ishlab chiqarish muassasasi; Oʻzbekiston Badiiy Akademiyasi qaramogʻida (1997-yildan; bungacha Oʻzbekiston Respublikasi Madaniyat ishlari vazirligi tasarrufida boʻlgan). 1959-yilda Toshkentda tashkil etilgan. Badiiy koʻrgazmalar direksiyasi d. oʻzbek sanʼatini keng targʻib qilish va ommalashtirish, Oʻzbekiston hududida va undan tashqarida oʻzbek va jahon sanʼati koʻrgazmalari tashkil etish, Respublika Badiiyot akadimyasi badiiy qadriyatlar jamgʻarmasi, muzeylar xazinasi va shaxsiy toʻplamlarni toʻldirish bilan bogʻliq boʻlgan ishlarni amalga oshiradi, tasviriy sanʼat asarlariga buyurtmalar berish va sotib olish, ularni saqlash bilan shugʻullanadi. Muzey faoliyati tomoshabin dunyoqarashini kengaytirishga qaratilgan. Muzey tuzilganidan beri Oʻzbekiston Respublikasining turli chekka tumanlarida, sobiq Ittifoq, MDH va chet mamlakatlardagi muzey va suratlar galereyalarida 4 mingdan ziyod koʻrgazmalar uyushtirdi. Muzeyning 13 mingdan ortiq (1997) badiiy qadriyatlarga ega boʻlgan xazinasi, badiiy saloni, xoʻjalik xizmatiga ega boʻlgan koʻrgazma zali bor.

Muzey oʻrta asrlar Oʻrta Osiyo meʼmorligi anʼanalarida 1934-yilda qurilgan binoda joylashgan (meʼmori A. I. Petelin, K. V. Babiyevskiy). Binoning peshtoqi yoysimon boʻlib, rangdor koshinlar bilan bezatilgan (Oʻzbekiston xalq rassomi M. Rahimov chizmasi asosida); yogʻoch oʻymakorligining ajoyib namunasi boʻlgan eshikni usta M. Qosimov boshchiligidagi bir guruh xalq ustalari yaratgan. Bino interyerida yoysimon ravoqli derazalar koʻp, bir-biriga tutash (anfiladali) 4 ta hashamatli xonalari uzaro yoysimon ravoqlar bilan bogʻlangan.

Manbalar
--------

1. ↑  "Badiiy koʻrgazmalar direksiyasi" *OʻzME*. B-harfi Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |